CELEX: 32020D1099
Language: mt
Date: 2020-07-16 00:00:00
Title: Deċiżjoni tal-Kumitat Politiku u ta’ Sigurtà (PESK) 2020/1099 tas-16 ta’ Lulju 2020 dwar l-aċċettazzjoni tal-kontribut ta’ Stat terz għall-operazzjoni militari tal-Unjoni Ewropea fil-Bożnija-Ħerzegovina (EUFOR ALTHEA) (BiH/30/2020)

27.7.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 241/31
               
            
         DEĊIŻJONI TAL-KUMITAT POLITIKU U TA’ SIGURTÀ (PESK) 2020/1099
         tas-16 ta’ Lulju 2020
         dwar l-aċċettazzjoni tal-kontribut ta’ Stat terz għall-operazzjoni militari tal-Unjoni Ewropea fil-Bożnija-Ħerzegovina (EUFOR ALTHEA) (BiH/30/2020)
         IL-KUMITAT POLITIKU U TA’ SIGURTÀ,
         Wara li kkunsidra t-Trattat dwar l-Unjoni Ewropea, u b’mod partikolari t-tielet paragrafu tal-Artikolu 38 tiegħu,
         Wara li kkunsidra l-Azzjoni Konġunta tal-Kunsill 2004/570/PESK tat-12 ta’ Lulju 2004 dwar l-operazzjoni militari tal-Unjoni Ewropea fil-Bożnija-Ħerzegovina (1), b’mod partikolari l-Artikolu 11 tagħha,
         Billi:
         
                     (1)
                  
                  
                     Taħt l-Artikolu 11(2) tal-Azzjoni Konġunta 2004/570/PESK, il-Kunsill awtorizza lill-Kumitat Politiku u ta’ Sigurtà biex jieħu d-deċiżjonijiet rilevanti dwar l-aċċettazzjoni tal-kontributi proposti minn Stati terzi għall-operazzjoni militari tal-Unjoni Ewropea fil-Bożnija-Ħerzegovina.
                  
               
                     (2)
                  
                  
                     Wara r-rakkomandazzjonijiet fir-rigward ta’ kontribut mill-Ukrajna mill-Kmandant tal-Operazzjoni tal-UE u mill-Kumitat Militari tal-Unjoni Ewropea, jenħtieġ li l-kontribut mill-Ukrajna jiġi aċċettat u jitqies bħala sinifikanti.
                  
               
                     (3)
                  
                  
                     F’konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u l-implimentazzjoni ta’ deċiżjonijiet u azzjonijiet tal-Unjoni li għandhom implikazzjonijiet ta’ difiża. Konsegwentement, id-Danimarka ma tipparteċipax fl-adozzjoni ta’ din id-Deċiżjoni u la hija marbuta biha u lanqas hija soġġetta għall-applikazzjoni tagħha.
                  
               
                     (4)
                  
                  
                     Fit-12 u t-13 ta’ Diċembru 2002, il-Kunsill Ewropew ta’ Copenhagen adotta dikjarazzjoni li tgħid li l-arranġamenti ‘Berlin Plus’ u l-implimentazzjoni tagħhom ser japplikaw biss għal dawk l-Istati Membri tal-Unjoni li huma wkoll jew membri tan-NATO jew membri fil-programm ‘Sħubija għall-Paċi’, u li konsegwentement ikkonkludew ftehimiet bilaterali dwar is-sigurtà man-NATO,
                  
               ADOTTA DIN ID-DEĊIŻJONI:
         
            Artikolu 1
            
               1.   Il-kontribut mill-Ukrajna għall-operazzjoni militari tal-Unjoni Ewropea fil-Bożnija-Ħerzegovina (EUFOR ALTHEA) huwa aċċettat u jitqies bħala sinifikanti.
            
            
               2.   L-Ukrajna hija eżentata minn kontribuzzjonijiet finanzjarji għall-baġit tal-EUFOR ALTHEA.
            
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, is-16 ta’ Lulju 2020.
            
               
                  Għall-Kumitat Politiku u ta’ Sigurtà
               
               
                  Il-President
               
               S. FROM-EMMESBERGER
            
         
         
            (1)  ĠU L 252, 28.7.2004, p. 10.